העונה החמה הגיעה ועמה השמש הקופחת, הלחות והזיעה אשר משפיעים באופן דרמטי על מרקם העור ומראהו. שהייה ממושכת תחת קרני השמש עשויה לגרום לכוויות של העור, להופעת כתמים והבדלי גוון וכן ליובש ולפגמים נוספים.
שגרת הטיפוח משתנה מעונה לעונה. חשוב לטפח את העור על מנת להעניק לו את הטיפול הנכון כך שייראה טוב במהלך הקיץ וגם אחריו.
לפניכן 5 טיפים חשובים לטיפוח העור בעונה הבוערת.
השמש עשויה לגרום לנזקים חמורים, שחלקם בלתי הפיכים. מחקרים מצביעים על כך שקרני ה-UV פוגעות בעור ומשאירות אותו רגיש וחשוף יותר וכך עולה הסיכוי לאדמומיות, כוויות ופיגמנטציה. החשיפה לשמש מאיצה את הזדקנות העור, יוצרת מראה עמום, יבש ומזרזת הופעה של כתמי שמש וכתמי גיל.
חשיפה ממושכת לשמש עשויה גם להעלות את הסיכוי לסרטן העור. חשוב להגן על העור מפני השמש באמצעות מריחת קרם הגנה בעל מקדם הגנה גבוה של לפחות SPF 30. מומלץ למרוח את קרם ההגנה כ-20 דקות לפני היציאה לשמש ולחדש אותו כל מספר שעות. אם משתמשים במייק אפ, חשוב למרוח את קרם ההגנה לפני שכבת המייק אפ. קיים גם קרם לחות משולב בהגנה מפני השמש.
תאי העור מתים ומתחדשים באופן טבעי, אך מומלץ לזרז את קצב ההתחדשות של העור באמצעות פעולת קילוף – פילינג. הסרה יסודית ויזומה של תאי העור באמצעות פילינג גרגרים, או פילינג חומצות בפעולה שגורמת להסרת תאי העור המתים ולהמרצת ולהתחדשות התאים כך שהעור יהיה חלק ואחיד יותר ובעל מרקם קטיפתי. הפילינג עוזר גם בניקוי עמוק של הנקבוביות ומזרז את זרימת הדם שתורמת לטיהור העור.
אחת "המכות" הגדולות של העונה החמה היא התייבשות העור. בקיץ העור מתייבש ומאבד מהלחות שלו יותר מאשר בחורף – הלחות חיונית למרקם רך וגמיש. לכן, חשוב לשמור על רמת לחות גבוהה. מומלץ לעבור לשימוש יומיומי בקרם פנים עשיר בלחות מוגברת הנספג היטב בעור.
חשוב להחליף גם את הקרמים כך שיהיו בעלי מרקם אוורירי ויתנו לעור לנשום ולא יחסמו את הנקבוביות. ניתן לשפר את הלחות בעור גם על ידי שימוש באמפולות הזנה טיפוליות המכילות שמנים להשגת עור חיוני וקורן. מומלץ להקפיד גם על לחות לשפתיים אשר סובלות אף הן מיובש.
לויטמין C חשיבות רבה בשמירה על רקמות ועור בריא. ויטמין C נחשב לנוגד חמצון עוצמתי ומסייע בתיקון פגמים שנוצרו בעור כתוצאה מהשמש, בעיקר נגעים דלקתיים. הוא למעשה משלב פעולה כפולה: מצד אחד, הוא מעלה את הרדיקלים החופשיים כך שהוא תורם להתחדשות העור ומצד שני, מזרז את קצב ייצור הקולגן, החומר שאחראי על גמישות העור. כדאי לשלב ויטמין C במגוון קרמים ובעיקר סרום מרוכז לטיפול VIP מפנק בעור בעת הקיץ.
השמש גורמת להיווצרות של כתמי שמש היוצרים הבדלי גוון בעור. כתמי שמש אינם מחמיאים כלל ומבגרים מאוד. כיום קיימות שיטות שונות למאבק בפיגמנטציה בדמות קרם הבהרה מיוחד לפנים הכולל קומפלקס חומרי הבהרה יעיל עשיר בויטמין C ובחומרים נוספים כמו רזברטול שמופק מפטל ומענבים אדומים ובולם ייצור של מלנין, שגורם להיווצרות הכתמים ובנוסף, משפר את האלסטיות והעובי של העור.
התאימו את שגרת הטיפוח לקיץ והקפידו גם על צריכת מים נבונה, לפחות בין 1.5 ל-2 ליטר ביום על מנת לשמור על רעננות ולהימנע מאיבוד נוזלים. עכשיו שיש לכן המלצה על כללי הטיפוח הנדרשים, אתן מוזמנות לבחור בגד ים ולכבוש את החוף במראה זוהר במיוחד.